Panzerschrek

KinnigBroDoareBanner-roketennoù eneptankKalibr88 mmMare implij1943–1945Perzhioù teknikel(stumm RPzB 54)Mas (hep roketenn)11 kgHirder1640 mmHed-tenn efedus150 mTizh o vont e-maez110 m/sAdstummoùRPzB 43RPzB 54RPzB 54/1
Ar Raketenpanzerbüchse 54 ("Fuzuilh eneptank gant roketennoù 54"), berraet e RPzB 54, ha lesanvet alies Panzerschrek ("Spont an tankoù") zo ur banner-roketennoù eneptank implijet gant armeoù an Trede Reich hag e gevredidi e dibenn an Eil Brezel-bed. 

 Istor 
E deroù an Eil Brezel-bed e oa pourveziet an unvezioù alaman gant armoù eneptank diamzeriet : ar fuzuilhoù evel ar Panzerbüsche 39 ne oant ket efedus a-walc'h evit toullañ an hobregonoù a oa tevoc'h-tevañ, ha re bonner e oa ar c'hanolioù evel ar 5-cm-Pak 38 pe 3,7-cm-Pak 36 evit bezañ diblaset hag implijet buan Maître Luger, RPzB 54 « Panzerschreck » – Le bazooka Allemand, Theatrum Belli, 30/01/2022 (lennet d'an 13/08/2025). 

E miz Du 1942, an Alamaned a sezisas ur banner-roketennoù M1 stadunanat goude emgannoù e Tunizia, ha divizet e voe sevel un arm adimplijus heñvel evit dafariñ ar Wehrmacht. Un nebeud kemmoù a voe degaset, ha brasaet e voe e galibr betek 88 mm evit gellet implijout ennañ bannadelloù an 8.8 cm Raketenwerfer 43. Ober a rae ar Panzerschreck gant ar memes sistem entanañ dre-dan hag ar Bazooka stadunanat Les lance-roquettes, fichenn Mirdi an Arme (Pariz), pellgarget d'an 13/08/2025). 

Ne oa skoed ebet war ar skouerennoù kentañ produet adalek miz Gwengolo 1943, anvet RPzB 43, ha rankout a rae an dennerien bezañ gwarezet gant dilhad ispisial hag ur maskl evit chom hep bezañ devet gant ar gazoù produet goude an tenn, war-hed an daou pe dri metr kentañ red ar roketenn. Ur skoed a voe ouzphennet neuze evit aesaat implij an arm, a voe anvet RPzB 54. 150 metr e oa e hed-tenn efedus. Un adstumm berroc'h anvet RPzB 54/1 a voe produet e dibenn ar brezel, dezhañ un hed-tenn gwellaet (180 metr). 

War-dro 310.000 Panzerschrek ha 2,2 milion a roketennoù evite a voe produet betek dibenn ar brezel e miz Mae 1945. Efedus e oa an arm a-enep ar braz eus karbedoù hobregonet ar Gevredidi, pa c'halle toullañ betek 20 cm hobregon. 

 Implijerien 

  (Gouarnamant an Unaniezh Vroadel)
  (Republik Sokial Italia)

  (Rouantelezh Roumania)

Daveoù

Rummad:Banneroù-roketennoù
Rummad:Armoù Alamagn
Rummad:Armoù an Eil Brezel-bed
Rummad:Armoù eneptank